alexandrainst/scandi-wiki huggingface dataset:
Andreas Fleischer

Andreas Fleischer ) var ein norsk teolog, misjonær, sakprosaforfattar og biskop i Den norske kyrkja. Han var biskop i Bjørgvin bispedømme frå 1932 til 1948.

Fleischer var fødd i Hegra i Stjørdal i 1878. tok artium i Trondheim i 1896 og blei cand.theol. ved Det teologiske fakultetet i 1902. I 1903 blei han ordinert prest i Trondheim av biskop Skard. Han var misjonær i Hunan i Kina frå 1904 til 1912. Han bleisokneprest i Fitjar i 1912, Stord i 1917 og Brunlanes i 1922. I 1932 etterfølgde han Peter Hognestad som biskop i Bergen. Han var biskop der til 1948. Etter tida som biskop verka han i ein periode som reisetalar for det norske misjonsselskap. 

Han døydde i Vikedal i Vindafjord i 1957.

Flesicher skreiv fleire bøker, mange av dei på kinesisk.

Familie 
Han var son av sokneprest Carl Edvard Fleischer (1843–85) og Johanne Sofie Fergstad (1850–1926). Faren var prest då han drukna på heimferd frå Osen annekskyrkje i Sør-Trøndelag Allehelgens sundag 1. november 1885. Både farfaren Andreas Jørgen Fleischer og morfaren Sivert Andreas Fergstad var sokneprestar. Broren Carl Gustav Fleischer (1883–1942) blei general.  Andreas gifta seg i 1908 med  prestedottera Petra Amalie Margreta Ulsaker (1881–1963) frå Skedsmo. Bryllaupet fann stad i Kina.

Bibliografi (norske utgjevingar)

Referansar 

<div class="references-small">
Denne artikkelen bygger på «Andreas Fleischer» frå ,  den 4. november 2019.  
 

Folk frå Stjørdal
Norske misjonærar
Norske biskopar
Ishockey-VM 1966

Verdsmeisterskapen i ishockey 1966 vart arrangert i Ljubljana, Zagreb og Jesenice i dåverande Jugoslavia i tida frå 3. mars til 13. mars 1966. Meisterskapen vart avvikla som ein seriemeisterskap der dei åtte deltakarlanda møttest i innbyrdes oppgjer. Sovjetunionen vart verdsmeister med seks sigrar og ein uavgjortkamp. Tsjekkoslovakia tok sølvplassen og Canada kom på bronseplass.

Tabell

Sovjetunionens meisterlag
Målvakter: Viktor Konovalenko, Viktor Singer 
Forsvarar: Eduard Ivanov, Aleksandr Ragulin, Viktor Kuzkin, Vitalij Davidov
Løparar: Oleg Zajtsev, Venjamin Aleksandrov, Aleksandr Almetov, Boris Majorov, Vjatsjeslav Starsjinov, Viktor Jakusjev, Konstantin Loktev, Anatolij Firsov, Vladimir Vikulov, Anatolij Jonov, Viktor Polupanov.

Ishockey-VM
Sport i 1966
Idrettstilskipingar i Jugoslavia
Vitalij Davidov

Vitalij Semjonovitsj Davidov () er ein russisk tidlegare ishockeyspelar frå Moskva. Han vart verdsmeister med Sovjetunionen sitt ishockeylandslag ni år i rad, 1963-71.

Forsvarsspelaren Davidov spelte på Dynamo Moskva frå 1957 til han la opp i 1973. Frå 1963 til 1972 deltok han i samtlege verdsmeisterskap og i dei olympiske vinterleikane i Innsbruck, Grenoble og Sapporo. I denne perioden spelte han 178 landskampar på Sovjetunionen sitt landslag i ishockey og skåra åtte mål. Endå om han var småvaksen til back å vere, var Davidov kjend som ein framifrå kroppstaklar.

Kjelder

<div class="references-small">
Denne artikkelen bygger på «Witali Semjonowitsch Dawydow» frå ,  den 4. november 2019.  
 

Sovjetiske ishockeyspelarar
Russiske ishockeyspelarar
Olympiske meistrar for Sovjetunionen
IPhone XS

iPhone XS og iPhone XS Max er smarttelefonar utvikla av Apple og fabrikkert av Foxconn.

Dei vart lanserte 12. september 2018. Saman med iPhone XR er dei tolvte generasjon av iPhone. iPhone XS er 143,6 × 70,9 mm stor, medan iPhone XS Max er 157,5 × 77,4 mm stor. Båe har OLED med ei oppløysing på 458 ppi. Skjermstorleiken på iPhone XS er på 5,8 tommar.

Telefonane har kapslingsgrad IP 68 mot støv og vatn, og støtte for dobbelt SIM-kort. Dei vart leverte i fargane i svart, kvit eller gull. Salet av XS og XS Max vart avvikla etter at Apple annonserte nye modellar i 2019, iPhone 11 Pro og iPhone 11 Pro Max.

Referansar 

IPhone
Mobiltelefonar introduserte i 2018
IPhone XR

iPhone XR er ein smarttelefon utvikla av Apple og fabrikkert av Foxconn. Han vart lansert 12. september 2018 og er del av den tolvte generasjonen av iPhone.

Telefonen vart lansert saman med iPhone XS og XS Max som ein rimelegare variant, og har ein LCD på 154 mm (6,06 tommar). Han er tilgjengeleg i seks fargar: svart, kvit, blå, gul, «korallraud» (ei blanding av rosa og oransje) og Product Red (raud).

Referansar 

IPhone
Mobiltelefonar introduserte i 2018
2016-telefonen iPhone SE

iPhone SE (Special Edition) er ein smarttelefon i iPhone-serien som var designa og marknadsført av Apple. Han vart først vist fram 21. mars 2016 og vart gjeven ut 31. mars 2016. Han er ein oppfølgjar til iPhone 5S, med eit liknande design og like stor 4-tommers skjerm.

Han har den same Apple A9-prosessoren og 12 MP-kameraet som iPhone 6S-modellen. Han støttar ikkje 3D Touch. Difor vart denne funksjonen eksklusiv for 6S-en inntil iPhone 7 kom ut. 

Telefonen vart godt motteken av kritikarar, som roste han for det kjende designet og storleiken, betre maskinvare samanlikna med 5S-en, og dessutan betre yting og batteritid.

Historie 
Etter at iPhone 6 og 6 Plus vart gjevne ut med større 4.7" og 5.5" skjermar, klaga fleire kundar på at dei føretrekte ein mindre 4" skjerm, og at når desse smarttelefonane kom ut, hadde ein ikkje høve til å oppgradera utan å få ein større telefon. Apple sa under kunngjeringa si av smarttelefonen at iPhone-en med 4" skjerm var den nest mest populære av alle smarttelefonane sine og at dei hadde selt 30 millionar slike telefonar i 2015. Nokon føretrekte òg designet til 5S-en framfor 6S-en.

«SE» skal ifølgje Phil Schiller stå for «Special Edition» (eller «spesialutgåve» på norsk).

Han vart først gjeven ut med høve for 16 eller 64 GB lagringsminne, og vart deretter gjeven ut på nytt 24. mars 2017 med høve for 32 eller 128 GB lagringsminne.

Design 
Den eksterne designen til iPhone SE er tilnærma identisk med iPhone 5 og 5S, medan den interne maskinvara bruker den same Apple A9 system-on-chip, som først var introdusert i iPhone 6S. Telefonen var seld i utgåver med dei same fargane som iPhone 6S: svart, sølv, gull, og rosegull.

iPhone SE har støtte for Apple Pay via nærfeltskommunikasjon, den virtuelle assistenten Siri, og Live Photos.

Referansar 

IPhone
Mobiltelefonar introduserte i 2016
Deutschkreutz

Deutschkreutz er ein kommune i Distriktet Oberpullendorf i forbundslandet Burgenland i Austerrike. Kommunen har ei flatevidd på 34,1 km² og 3 000 ibuarar.

Kjelder

<div class="references-small">
Denne artikkelen bygger på «Deutschkreutz» frå ,  den 4. november 2019.  
 

Burgenland
Kommunar i Burgenland
Neudörfl

Neudörfl er ein kommune i Distriktet Mattersburg i forbundslandet Burgenland i Austerrike. Kommunen har ei flatevidd på 9,0 km² og vel 4 500 ibuarar. Landsbyen Neudörfl ligg 273 meter over havet.

Kjelder

<div class="references-small">
Denne artikkelen bygger på «Neudörfl» frå ,  den 4. november 2019.  
 

Burgenland
Kommunar i Bürgenland
Karen Anne Buljo

Karen Anne Buljo () er ein norsk samisk forfattar, busett i Alta.

Buljo skriv på nordsamisk, og forfattarskapen omfattar mest bøker retta mot barn og ungdom. Ei nyskapande barnebok er boka Stephen Borrough, der ho skildrar ei fiktiv hending kring ei historisk reise eit engelsk skip gjorde til Kolahalvøya i 1557, noko som resulterte i den eldste skrivne kjelda ein har for noko samisk språk. I 2018 skreiv ho også ei diktsamling, Šiellaspeajal.

Buljo er ein sentral medlem i Samisk forfattarforeining, der ho i 2019 er nestleiar.

Bibliografi 

 Dille – din tur, samisk versjon, Vox (2001)
 Ábifruvvá, joik, Iđut (2006)
 Pelle Njoammil, dramatikk, Davvi Girji (2007)
 Stephen Borrough, barnebok, Davvi Girji (2008)
 Kristoffer ja Lálla, ungdomsbok, Iđut (2010)
 Áfruvvá – Havfruen, barnebok, Iđut (2011)
 Nieidagorži – Pikefossen, barnebok, Iđut (2011)
 På vei til de åtte årstider land – solas og vindens folk/Beaivváža ja biekka olbmot (med Hege Jensen), språkkurs i nordsamisk, med CD (2014)
 Šiellaspeajal, dikt, Davvi girji (2018)
 Amulettspeilet (2019) (eiga omsetjing av Šiellaspeajal)
 Guovssu guovssahasat, barnebok, Davvi Girji (2019)

Kjelder 

 Presentasjon av Karen Anne Buljo i Forfatterkatalogen på Forfattersentrums nettsider

Denne artikkelen bygger på «Karen Anne Buljo» frå ,  den 4. november 2019.  
 

Folk frå Alta
Norske dramatikarar
Norske barnebokforfattarar
Samiske forfattarar
IPhone 11

iPhone 11 ein smarttelefon designa, utvikla og marknadsført av Apple Inc. Han utgjer saman med iPhone 11 Pro og iPhone 11 Pro Max den trettande generasjonen iPhone-telefonar og vart annonsert 10. september 2019 i Steve Jobs Theater i Apple Park-kampusen. Telefonen vart utgjeven 20. september 2019, dagen etter operativsystemet iOS 13 vart offentleg tilgjengeleg.

Dei mest prominente endringane samanlikna med 2018-modellen iPhone XR er ein oppgradert prosessor, Apple A13 Bionic, og eit dobbelt kamerasystem med vidvinkel. iPhone 11 kjem med ein 5W-ladar, medan dei meir kostale iPhone 11 Pro-modellane kjem med ein 18W-ladar som går via USB-C til Lightning.

Kjelder

Bakgrunnsstoff 
 Offisiell nettstad

iPhone
Mobiltelefonar introduserte i 2019
Ishockey-VM 1967

Verdsmeisterskapen i ishockey 1967 vart arrangert i Wien i Austerrike i tida frå 18. mars til 29. mars 1967. Meisterskapen vart avvikla som ein seriemeisterskap der dei åtte deltakarlanda møttest i innbyrdes oppgjer. Sovjetunionen vann all sine kampar og vart verdsmeister. Sveriges mannskap kneip sølvmedaljane, medan Canada enda på bronseplassen.

Tabell

Sovjetunionens meisterlag
Målvakter: Viktor Konovalenko, Viktor Singer 
Forsvarar: Eduard Ivanov, Aleksandr Ragulin, Viktor Kuzkin, Vitalij Davidov
Løparar: Oleg Zajtsev, Venjamin Aleksandrov, Aleksandr Almetov, Boris Majorov, Vjatsjeslav Starsjinov, Viktor Jakusjev, Anatolij Firsov, Vladimir Vikulov, Viktor Polupanov, Valerij Nikitin, Aleksandr Jakusjev, Viktor Jaroslavtsev.

Ishockey-VM
Sport i 1967
Idrettstilskipingar i Austerrike
Viktor Kuzkin

Vikor Grigorjevitsj Kuzkin () var ein russisk ishockeyspelar frå Moskva som med Sovjetunionen sitt landslag vann til saman ti verdsmeisterskap og tre olympiske gullmedaljar.

Kuzkin var del av CSKA Moskva sitt ishockeylag frå 1958 til 1976. Gjennom desse 18 sesongane var han med om å vinne sovjetmeisterskapen heile 13 gongar. På 530 seriekampar skåra forsvarsspelaren 71 mål.

Kuzkin vart verdsmeister åtte gongar med Sovjetunionen i tida 1963-71. Både under Vinter-OL 1964 i Innsbruck, Vinter-OL 1968 i Grenoble og Vinter-OL 1972 i Sapporo ytte han sitt til at landet hans vann gull i ishockeyturneringa. Han spelte 173 kampar for det sovjetiske ishockeylandslaget og skåra 19 mål.

Kuzkin døydde under eit dykk i Svartehavet ved Sotsji.

Kjelder

Denne artikkelen bygger på «Wiktor Grigorjewitsch Kuskin» frå ,  den 5. november 2019.

Sovjetiske ishockeyspelarar
Russiske ishockeyspelarar
Olympiske meistrar for Sovjetunionen
Folk frå Moskva
Sámi Girječálliid Searvi

Sámi Girječálliid Searvi er ei samisk forfattarforeining som blei stifta i 1979. Ho er ei fagforeining for skjønnlitterære forfattarar som skriv på samisk og dekkjer heile det samiske området, med medlemmer i Norge, Sverige, Finland og Russland. Administrasjonen ligg i Karasjok.

Sámi Girječálliid Searvi er underlagd paraplyorganisasjonen for samiske kunstnarar, Samisk Kunstnerråd (Sámi Dáiddárráđđi). 
Kirsti Paltto var den første leiaren av foreininga. 

Frå byrjinga kunne både samiskspråklege forfattarar og samar som skreiv på eit av majoritetsspråka i landa sine vera medlemmer. I 2019 blei dette endra til at berre dei som skreiv på eit samisk språk kunne vera medlemmer.

Sjå òg
Foreninga samiske forfattere

Kjelder 

Om Sámi girjecálliid searvi – Samisk forfatterforening hos finnmarksarkivene.no

Denne artikkelen bygger på «Sámi Girječálliid Searvi» frå ,  den 5. november 2019.  

Forfattarlag
Samiske organisasjonar
Skipingar i 1979
Samisk litteratur
IPhone 11 Pro

iPhone 11 Pro og iPhone 11 Pro Max er smarttelefonar designa, utvikla og marknadsført av Apple Inc. Dei utgjer flagskipa i den trettande generasjonen iPhone-modellar og vart annonserte 10. september 2019 i Steve Jobs Theater i Apple Park-kampusen, som etterfølgjarar til 2018-modellane iPhone XS og iPhone XS Max. Telefonane vart tilgjengelege for sal 20. september 2019, dagen etter operativsystemet iOS 13 vart lansert.

Sentrale oppdateringar over dei førre iPhone-modellane er eit trippellinse-kamerasystem på baksida av telefonane og ein ny prosessor, A13 Bionic. 11 Pro-modellane er dei første telefonane frå Apple som bruker designasjonen «pro», som tidlegare berre var brukt hjå strørre einingar frå selskapet, som iPad Pro og MacBook Pro. Telefonane er òg dei første som er leverte med ein hurtigladar på 18W, som går via USB-C til Lightning, den proprietære utgangen som telefonane har på undersida.

Kjelder

Bakgrunnsstoff 
 Offisiell nettstad

iPhone
Mobiltelefonar introduserte i 2019
Parndorf

Parndorf er ein kommune i Distriktet Neusiedl am See i forbundslandet Burgenland i Austerrike. Kommunen har ei flatevidd på 59,2 km² og i kring 4 800 ibuarar. Landsbyen Parndorf ligg 182 meter over havet.

Kjelder

<div class="references-small">
Denne artikkelen bygger på «Parndorf» frå ,  den 5. november 2019.  
 

Burgenland
Kommunar i Burgenland
Honoré Fragonard

Honoré Fragonard () var ein fransk anatom. 
Han er kjend for anatomiske écorchéverk som er stilte ut ved det medisinhistoriske museet Musée Fragonard.

Honoré Fragonard var fødd i Grasse. Han var syskenbarn av målaren Jean-Honoré Fragonard.

Fragonard var den første direktøren ved veterinærskulen École vétérinaire d'Alfort, som opna i 1766. 

Han døyde i Charenton-le-Pont.

Kjelder 

<div class="references-small">
Denne artikkelen bygger på «Honoré Fragonard» frå ,  den 5. november 2019.  
 

Franske kirurgar
Franske anatomar
Franskmenn frå 1700-talet
Folk frå Grasse
Handball-NM 1992/Kvinner

Noregsmeisterskapen i handball 1992 for kvinner vart vunne av Gjerpen Idrettsforening gjennom finalesiger 24 – 19 over Toten Håndballklubb frå Lena i Østre Toten.

Semifinalane
Toten HK – Sjetne IL 15 – 14
Bækkelaget SK – Gjerpen IF 29 – 30 eeo

Finalen
Finalen vart avvikla i Oslo Spektrum laurdag 5. desember 1992 framfor 5 010 tilskodarar. Toten kom best i gang og leia på eit tidspunkt 6 – 2, før Gjerpen snudde kampen og ved pause leia 12 – 10. I den andre omgangen drog laget frå Skien ifrå og kunne kontrollere inn til ein klar femmålssiger 24 – 19.

Gjerpen IF sine mål kom frå Siri Eftedal (8), Hanne Hegh (5),  Tone Anne Alvestad og Anne Brit Skarstein (3, begge), Linda Oldrup Jensen og Gro Knutsen (2, begge) og Mirella Mierzejewska (1).

Toten HK sine målskårarar var Tonje Sagstuen med 6 nettkjenningar, Else Karin Bekkelund (5), Kjersti Grini (4), Siri Hanne Heggen (2), Julie H. Løkkebakken og Tone Skjelstad med 1 mål kvar.

Begge laga vart tildelt 4 tominutts-utvisingar av dommarane Svein Olav Øie frå Rapp og Bjørn Høgsnes frå Steinkjer.

Kjelder
Arbeiderbladet 7. desember 1992

Handball i Noreg
Idrettstilskipingar i Oslo
IPhone 6S

iPhone 6S og iPhone 6S Plus (marknadsførte som iPhone 6s og iPhone 6s Plus) er smarttelefonar som var designa, utvikla og marknadsført av Apple. Dei utgjer den niande generasjonen iPhone. Telefonane vart annonserte 9. september 2015, i Bill Graham Civic Auditorium i San Francisco av administrerande direktør i Apple, Tim Cook, og utgjevne i utvalde land den 25. september 2015, som etterfølgjarar til iPhone 6 og iPhone 6 Plus. Apple heldt fram med å lansere telefonane i andre land verda over ut oktober og november 2015. iPhone 6s-modellane vart etterfølgde av iPhone 7 og iPhone 7 Plus i september 2017.

iPhone 6S har ein liknande design som iPhone 6, men med oppdatert maskinvare, som sterkare innfatning, oppgradert prosessor, eit kamera på 12 megapikslar og ein forbetra fingeravtrykkskanner. Telefonen introduserer òg ein funksjon kjent som «3D Touch», som tillèt trykksensitiv innputt på peikeskjermen.

Kjelder 

iPhone
Mobiltelefonar introduserte i 2015
Filmfareprisen

Filmfareprisen er ei gruppe prisar for framifrå kunstnarisk og teknisk prestasjon innan indisk filmindustri, først og fremst knytt til hindispråklege eller Bollywood-filmar. Dei er rekna som det indiske svaret på Oscar-prisen. Prisane blei først delte ut av The Times Group i 1954, same året som Den nasjonale filmprisen i India. Opphavleg blei dei kalla «Clare Awards» eller «The Clares» etter Clare Mendonca, redaktøren for The Times of India. Dei er seinare blitt knytte til filmmagasinet Filmfare.

Sidan 1956 har tildelinga av prisane blitt gjort av ein kombinasjon av ein folkejury og eit ekspertpanel. Dette skil seg frå Den nasjonale filmprisen, som blir gjevne av ein komité utnemnd av dei indiske styresmaktene.

Seremonien har hatt ulike private organisasjonar som sponsor gjennom tidene. På 1990-talet blei seremonien fleire år send direkte på fjernsyn. Sidan 2000 er det blitt send eit redigert opptak på SET ei eller to veker etter at seremonien fann stad. Frå 2018 av har seremonien blitt send på tv-stasjonen Colors. Den 64. tildelinga av Filmfare Awards blei halden 23. mars 2019 ved Jio Garden BKC i Mumbai.

I tillegg til prisar for filmar på hindi finst det også prisar og seremoniar for filmar på andre indiske språk - Filmfareprisen sør for sørindisk film, Filmfareprisen aust for austindisk film, Filmfareprisen marathi for marathifilm og Filmfareprisen panjabi for panjabispråkleg film.

Fram til midten av 1990-talet var Filmfare-prisen den fremste og best kjende prisen i Bollywood. Etter at det blei stelt til fleire andre prisar i Mumbai, fekk Filmfare-tdelinga mindre merksemd frå 2000-talet.

Rekordar

Folk med alle nominasjonar i ein kategori

Kjelder

<div class="references-small">
Denne artikkelen bygger på «Filmfare Awards» frå ,  den 5. november 2019.

Bakgrunnsstoff
Filmfareprisen ved filmfare.com

 Filmfare Awards Winners (1953-2018)
 Filmfare Awards 2016
 Filmfare Awards 2017
 Filmfare Awards 2018
 Filmfare Short Film Awards
 Filmfare Awards South 2017
 Filmfare Awards East 2017
 Filmfare Awards Punjabi 2017
 Filmfare Awards 2017 Winners
List of Filmfare Award Winners and Nominations, 1953–2005

 01
 Indisk film
 Filmprisar
 Skipingar i 1954
Distriktet Neusiedl am See

Distriktet Neusiedl am See er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 1038 km² og har nær 60 000 ibuarar (2019). Byen Neusiedl am See er administrasjonssenter for distriktet.

Kommuneskipnaden
Distriktet omfattar 27 kommunar, av dei to bykommunar og 11 såkalla 'Marktgemeide'.

 Andau
 Apetlon
 Bruckneudorf
 Deutsch Jahrndorf
 Edelstal
 Frauenkirchen
 Gattendorf
 Gols
 Halbturn
 Illmitz
 Jois
 Kittsee
 Mönchhof
 Neudorf bei Parndorf
 Neusiedl am See
 Nickelsdorf
 Pama
 Pamhagen
 Parndorf
 Podersdorf am See
 Potzneusiedl
 Sankt Andrä am Zicksee
 Tadten
 Wallern im Burgenland
 Weiden am See
 Winden am See
 Zurndorf

Kjelder

<div class="references-small">
Denne artikkelen bygger på «Bezirk Neusiedl am See» frå ,  den 5. november 2019.  
 

Burgenland
Eisenstadt-Umgebung

Eisenstadt-Umgebung er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 453 km² og har 43 000 ibuarar (2019). Byen Eisenstadt er administrasjonssenter for distriktet.

Kommuneskipnaden
Distriktet omfattar 23 kommunar, av dei to bykommunar og 10 såkalla 'Marktgemeide'.

Breitenbrunn 
Donnerskirchen 
Großhöflein  
Hornstein  
Klingenbach  
Leithaprodersdorf  
Loretto  
Mörbisch am See 
Müllendorf
Neufeld an der Leitha
Oggau am Neusiedler See  
Oslip  
Purbach am Neusiedlersee  
Sankt Margarethen im Burgenland 
Schützen am Gebirge  
Siegendorf  
Steinbrunn  
Stotzing 
Trausdorf an der Wulka  
Wimpassing an der Leitha  
Wulkaprodersdorf  
Zagersdorf  
Zillingtal

Kjelder

<div class="references-small">
Denne artikkelen bygger på «Bezirk Eisenstadt-Umgebung» frå ,  den 5. november 2019.  
 

Burgenland
Distriktet Mattersburg

Distriktet Mattersburg er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 238 km² og har 40 000 ibuarar (2019). Byen Mattersburg er administrasjonssenter for distriktet.

Kommuneskipnaden
Distriktet omfattar 19 kommunar, av dei ein bykommune og fem såkalla 'Marktgemeide'.

Antau 
Bad Sauerbrunn 
Baumgarten
Draßburg 
Forchtenstein 
Hirm 
Krensdorf  
Loipersbach im Burgenland 
Marz 
Mattersburg
Neudörfl
Pöttelsdorf 
Pöttsching  
Rohrbach bei Mattersburg 
Schattendorf  
Sieggraben
Sigleß  
Wiesen
Zemendorf-Stöttera

Kjelder

<div class="references-small">
Denne artikkelen bygger på «Bezirk Mattersburg» frå ,  den 5. november 2019.  
 

Burgenland
Komplement i mengdelære

Innan mengdelære er komplementet til ei mengd M mengda av alle elementa som ikkje er med i M. Dette vert òg omtalt som absolutt komplement. Det relative komplementet for ei mengd vert kalla mengddifferanse. Ofte vert det absolutte komplementet av M skrive som ∁(M),  eller . Ein har ofte ei underliggjande universalmengde som det vert teke utgangspunkt i.

Eit konkret døme; om universalmengda inneheld alle menneske på jorda og ein tek komplementet av mengda over alle kvinner, vil ein få mengda over alle menn.
Mengdelære
Domostroj

Domostroj (russisk for ‘husordninga, hustavla’) er eit russisk skrift frå midten av 1500-talet. Det omfattar 64 kapittel som inneheld utførlege forskrifter for dei fleste tilhøve i dagleglivet. Skriftet er rekna for å vera skrive av munken Sylvester, som var rådgjevar for kong Ivan IV. Ein kan berre stadfesta at Sylvester har skrive det siste kapittelet, såkalla «Vesle Domostroj».

Ordet «domostroj» er blitt einstydande med konservativ og tyrannisk russisk familieskikk.

Kjelder 

Russisk litteratur
Bøker frå 1500-talet
Russland på 1500-talet
Jorge Valdano

Jorge Alberto Francisco Valdano Castellanos () er ein argentinsk tidlegare fotballeiar og -spelar frå Las Parejas i Santa Fé-provinsen. Midtspissen vart verdsmeister i 1986 med Argentinas landslag og vann i 1985 og 1986 UEFA-cupen med Real Madrid.

Spelar

Klubbspel
Valdano spelte på Rosario-klubben Newell's Old Boys frå han var 16 år. 19 år gammal stod han saman med lagkameratane att som seriemeister i Argentina. I 1975 flytta Valdano over til Alavés i spansk andredivisjon. Etter fire sesongar i Alavés tok han i 1979 steget til Real Zaragoza og toppserien i Spania. År 1984 fekk Valdano kontrakt med storklubben Real Madrid, der han i 1985 og 1986 var med om å vinne UEFA-cupen. Begge dei to åra skåra han mål i finalen. Då han vart råka av hepatitt i mars 1987, valde han å legge opp.

Landslagsspel
Valdano spelte 23 landskampar for Argentina i perioden 1975-90. Underleg nok fekk han to landskampar i 1990, tre år etter han hadde lagt opp. I alt skåra han sju mål, fire av dei under Fotball-VM 1986. I VM-finalen mot Vest-Tyskland la han på til 2-0 for Argentina, oppgjeret enda 3-2. Valdano deltok også i VM i fotball 1982, der han vart skadd i andre kampen i gruppespelet og mista resten av turneringa.

Merittar
Verdsmeister: 1986 for Argentina
Argentinsk seriemeister: 1974 med Newell's Old Boys
Vinnar av UEFA-cupen: 1985 og 1986 med Real Madrid
Spansk ligameister: 1986 og 1987 med Real Madrid

Trenar
Valdano leia som trenar Real Madrid til triumf i den heimlege ligaen. Sidan var han frå 1997 til 2005 sportsdirektør i den same klubben. Perioden 2009-11 var han generaldirektør i Real Madrid.

Kjelder

<div class="references-small">
Denne artikkelen bygger på «Jorge Valdano» frå ,  den 6. november 2019.  
 

Argentinske fotballspelarar
Real Zaragoza-spelarar
Real Madrid-spelarar
Alavés-spelarar
Spelarar i Fotball-VM 1982
Spelarar i Foball-VM 1986
Gols

Gols er ein kommune i Distriktet Neusiedl am See i forbundslandet Burgenland i Austerrike. Kommunen har ei flatevidd på 42,2 km² og i kring 3 800 ibuarar. Landsbyen Gols ligg 130 meter over havet.

Kjelder

<div class="references-small">
Denne artikkelen bygger på «Gols» frå ,  den 6. november 2019.  
 

Burgenland
Kommunar i Burgenland